เรื่องร้องเรียน (สอบถาม,ร้องเรียน) วันที่ 2023-08-07 03:57:40 — แขวงบางนาเหนือ เขตบางนา จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660031025
ขอให้ปรับปรุงระบบการให้บริการของสำนักงานเขตบางนา แขวงบางนาเหนือ เขตบางนา กรุงเทพมหานคร เนื่องจากผู้ร้องแจ้งว่าทางหน่วยงานจัดส่งหนังสือประเมินที่ดินและสิ่งปลูกสร้าง ประจำปี 2565 ผิดพลาด โดยจัดส่งหนังสือดังกล่าวไปยังบ้านเลขที่ของบุคคลอื่น ทำให้ผู้ร้องต้องเสียค่าเบี้ยปรับจากการชำระภาษีล่าช้า ซึ่งทางผู้ร้องได้มีการดำเนินการโดยขอแก้ไขข้อมูลที่อยู่การจัดส่งหนังสือให้ตรงตามบัตรประจำตัวประชาชน ประมาณปี พ.ศ.2565 (ไม่ระบุวันที่แน่ชัด) ซึ่งทางเจ้าหน้าที่ (ไม่ทราบชื่อนามสกุลและรูปพรรณสัณฐาน) รับเรื่องและดำเนินการให้ ปรากฏว่าเมื่อประมาณปี พ.ศ.2566 (ไม่ระบุวันที่แน่ชัด) ทางหน่วยงานได้จัดส่งหนังสือดังกล่าวไปยังบ้านเลขที่ของบุคคลอื่นเช่นเดิม ทั้งที่ผู้ร้องขอแก้ไขข้อมูลการจัดส่งเอกสาร ประกอบกับทางผู้ร้องมีการโทรสอบถามเจ้าหน้าที่ (ไม่ทราบชื่อและนามสกุล) เจ้าหน้าที่แจ้งว่า ระบบมีปัญหา จากเหตุการณ์ดังกล่าวส่งผลทำให้ผู้ร้องต้องชำระเงินค่าเบี้ยปรับเพิ่ม ซึ่งมิใช่ความผิดของผู้ร้องเป็นความผิดพลาดของทางหน่วยงานที่บันทึกข้อมูลที่อยู่อาศัยของผู้ร้องผิดพลาด จึงประสงค์ให้ทางหน่วยงานที่ดูแลจัดการควรมีการปรับปรุงข้อมูลในระบบให้เป็นปัจจุบันอยู่เสมอ และพัฒนาระบบให้มีความเสถียรมากขึ้น เพื่อมิให้เกิดเหตุการณ์ซ้ำซ้อนเช่นนี้ (ผู้ร้องประสงค์ให้ปกปิด ชื่อ-นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata